236 



PIECES A L'APPUI. 



Et qui plus est, son doulx contiennemenl , 

 Fait a propos , demonstre proprement 

 L'innocence d'une humble pastorelle. 

 Maistresse elle est de parler sagement , 

 Aler , venir , soy tenir gentement. 

 Vertu du monde en elle ne se celle ; 

 Ainsi bonne est , et belle , et telle qu'elle 

 Mieulx desirer on ne peut a plaisir. 

 Or, voulsist Dieu qu'elle fust immortelle , 

 On ne pourroit au monde mieulx choisir. 



Haulte princesse, je maintiens la querelle 

 Que , pour vivre sans aucun desplaisirs , 

 Et en toute plaisance temporelle , 

 On ne pourroit au monde mieulx choisir. 



Comme lee Dames prient I'auteur qu'il escrine contre le 



Nous te prions, loyal servant, 



Doresnavant 



Fay tout au mieulx que tu sauras, 

 Tousdis nos graces desservant, 



Comme devant 

 As fait et encore feras. 

 Pour veillesse ne t'esbayras , 



Mais poursuyras 

 De bien en mieulx ; a la parGn 

 Los et pris en raporteras , 



Quant loueras 

 Nostre honneur jusques en la fin. 



La plume mettras en avant 



En escrivant , 

 Et les mesdisans destruiras 

 Qui vontleur estandart levant, 



En s'esmouvant 



Contre nous ; mais , quant tu diras 

 Et de ta plume rescriras 



Et dicteras 



Ce que de nous scays, doulx cuer fin, 

 Mesdisans suppediteras 



Et defendras 

 Nostre honneur jusques en la fin. 



D'Occident jusques en Levant , 



Comme scavant 

 De nous toutes louhe seras , 

 Si nostre honneur es relevant 



En t'asservant 



Jonne et vieulx , comme promis as ; 

 Car si aultrement laisseras , 



Ja ne vivras 



A honneur, et fusses daulphin. 

 Fay doncques ce que tu devras , 



Et garderas 

 Nostre honneur jusques en la fin. 



Quant de ce monde partiras , 



Au ciel iras 



Volant comme un beau seraphin ; 

 Au grant louer desserviras 



Et serviras 

 Nostre honneur jusques en la fin. 



